Turističko vijeće Turističke zajednice Krapinsko-zagorske županije na svojoj 17. sjednici od 29. ožujka 2023. godine donosi

**Odluku o Izmjeni i dopuni**

**Programa označavanja kvalitete (labelling) obiteljskog smještaja destinacije Zagorje – bajka na dlanu – „True Zagorje Home“**

**U točci 7. Radna tijela briše se:**

Dvije su razine Povjerenstva za dodjelu Oznake kvalitete u obiteljskom smještaju kojima osiguravamo temeljitost programa, osnažujemo lokalnu sinergiju te potičemo rad po principima destinacijskog menadžmenta:

1. prvostupanjsko/temeljno Povjerenstvo na lokalnoj razini
* sastoji se od 3 člana od kojih je jedan direktor/ica lokalne/područne turističke zajednice, jednog člana/icu predlaže direktor/direktorica lokalne/područne turističke zajednice, a trećeg člana delegira TZ KZŽ
1. drugostupanjsko Povjerenstvo na županijskoj razini - Povjerenstvo za provedbu ovog projekta koje čine predstavnici TZŽ i njihovih tijela te Županije

Za područja na kojima nije ustrojena lokalna turistička zajednica i pod ingerencijom su TZ KZŽ nadležno je drugostupanjsko povjerenstvo.

Umjesto toga dodaje se:

Za osiguravanje temeljitosti programa te osnaživanje lokalne sinergije i poticanje rada po principima destinacijskog menadžmenta zaduženo je:

1. Povjerenstvo LTZ/TZP
* sastoji se od 3 člana od kojih je jedan direktor/ica lokalne/područne turističke zajednice, jednog člana/icu predlaže direktor/direktorica lokalne/područne turističke zajednice, a trećeg člana delegira TZ KZŽ

Za područja na kojima nije ustrojena lokalna/područna turistička zajednica i pod ingerencijom su TZ KZŽ nadležno je Povjerenstvo TZ KZŽ koje čini:

* direktor/direktorica Turističke zajednice Krapinsko-zagorske županije
* jedan član/ica kojeg predlaže direktor/direktorica Turističke zajednice Krapinsko-zagorske županije
* djelatnik/ca Turističke zajednice Krapinsko-zagorske županije

U točci 8. Projektne aktivnosti briše se:

1. Po primitku prijava LTZ/TZP obrađuje kandidature u roku od 15 dana od završetka roka za Prijave - Povjerenstvo LTZ/TZP izlazi na teren na ocjenjivanje te sastavlja bodovanje i Zapisnik (za područja na kojima nije ustrojena turistička zajednica i pod ingerencijom su TZ KZŽ, nadležno je drugostupanjsko Povjerenstvo)
2. Županijsko Povjerenstvo po primitku Zapisnika i prijedloga LTZ/TZP Povjerenstava izlazi na teren te potvrđuje ili odbacuje mišljenje LTZ/TZP Povjerenstava najkasnije u roku 30 dana od primitka Zapisnika i prijedloga.

Umjesto toga dodaje se:

1. Po primitku prijava LTZ/TZP obrađuje kandidature u roku od 15 dana od završetka roka za Prijave - Povjerenstvo LTZ/TZP izlazi na teren na ocjenjivanje te sastavlja bodovanje i Zapisnik (za područja na kojima nije ustrojena turistička zajednica i pod ingerencijom su TZ KZŽ, nadležno je Povjerenstvo TZ KZŽ)

Klasa 113-2/23-02

Redni broj : 15/23

Predsjednik TZ KZŽ

 Željko Kolar